b"\n_START_ARTICLE_\nDispersi\xc3\xb3 (f\xc3\xadsica)\n_START_PARAGRAPH_\nEn f\xc3\xadsica, la dispersi\xc3\xb3 \xc3\xa9s aquell fenomen de separaci\xc3\xb3 de les ones de diferent freq\xc3\xbc\xc3\xa8ncia en travessar un material. Tots els medis materials s\xc3\xb3n m\xc3\xa9s o menys dispersius, i la dispersi\xc3\xb3 afecta totes les ones, com per exemple les ones sonores, que es desplacen a trav\xc3\xa9s de l'atmosfera terrestre, les ones de r\xc3\xa0dio que travessen l'espai interestel\xc2\xb7lar o la llum que travessa l'aigua, el vidre o l'aire. Es parla de dispersi\xc3\xb3, en termes generals, com l'estat d'un s\xc3\xb2lid o d'un gas quan contenen un altre cos uniformement repartit en la seva massa (equivalent a la noci\xc3\xb3 de dissoluci\xc3\xb3, pel que fa als l\xc3\xadquids).\n_START_SECTION_\nMeteorologia\n_START_PARAGRAPH_\nDes del punt de vista qu\xc3\xadmic, l'aire \xc3\xa9s una dispersi\xc3\xb3 gasosa d'oxigen a nitrogen. Aix\xc3\xad mateix, la boira \xc3\xa9s una dispersi\xc3\xb3 d'aigua a l'aire. L'arc de Sant Mart\xc3\xad, l'halo i els miratges s\xc3\xb3n fotometeors, causats per la dispersi\xc3\xb3 de la llum en les gotes d'aigua o els fin\xc3\xadssims cristalls de gel que cont\xc3\xa9 l'atmosfera terrestre en aquella zona on es produeixen aquests fen\xc3\xb2mens."